Diari Oficial de la Generalitat Valenciana


Sumari del DOGV 7308, del 02-07-2014 (2014/5818)

RESOLUCIÓ de 26 de maig de 2014, del Servici Territorial d'Energia d'Alacant, de la Conselleria d'Economia, Indústria, Turisme i Ocupació, per la qual s'atorga a Iberdrola Distribución Eléctrica, SAU, autorització administrativa per a la construcció de les instal·lacions elèctriques corresponents al projecte LSMT 20 kV, S/C, de tancament entre LAMT 20 kV Arenales i LAMT 20 kV Santa Pola, als termes municipals d'Alacant i Elx, s'aprova el projecte d'execució i es declara, en concret, la seua utilitat pública. Expedient número ATLINE/2011/267/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7308

Data del DOGV
:   02-07-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/5818


Data del document
:   26-05-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 26 de maig de 2014, del Servici Territorial d'Energia d'Alacant, de la Conselleria d'Economia, Indústria, Turisme i Ocupació, per la qual s'atorga a Iberdrola Distribución Eléctrica, SAU, autorització administrativa per a la construcció de les instal·lacions elèctriques corresponents al projecte LSMT 20 kV, S/C, de tancament entre LAMT 20 kV Arenales i LAMT 20 kV Santa Pola, als termes municipals d'Alacant i Elx, s'aprova el projecte d'execució i es declara, en concret, la seua utilitat pública. Expedient número ATLINE/2011/267/03.  
 [2014/5818]  
  
Vist l'expedient amb referència ATLINE/2011/267/03 incoat davant del Servici Territorial d'Energia d'Alacant, a instància d'Iberdrola Distribución Eléctrica, SAU, relatiu a la sol·licitud, de data 23 de novembre de 2011, d'autorització administrativa, aprovació del projecte d'execució i reconeixement, en concret, d'utilitat pública per a la construcció de les instal·lacions elèctriques corresponents al projecte LSMT 20 kV, S/C, de tancament entre LAMT 20 kV Arenales i LAMT 20 kV Santa Pola, als termes municipals d'Alacant i Elx, a la província d'Alacant, i s'adjunta l'exemplar del projecte tècnic d'execució firmat per tècnic competent.  
Resultant que la sol·licitud d'Iberdrola Distribución Eléctrica, SAU ha sigut sotmesa a informació pública, de conformitat amb el que preveu l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, per mitjà d'anuncis en el Diari Oficial de la Comunitat Valenciana número 6706, de 3 de febrer de 2012, en el Butlletí Oficial de la Província d'Alacant número 28, de 9 de febrer de 2012, en el diari de premsa Información de 8 de febrer de 2012, així com en el tauler d'edictes dels ajuntaments d'Alacant i Elx, sense que s'hagen rebut al·legacions.  
Resultant que en aplicació dels articles 9 i 11 del Decret 88/2005, de 29 d'abril, i l'article 146 del Reial Decret 1955/2000, d'1 de desembre, s'ha remés separata del projecte als ajuntaments d'Alacant i Elx, en què se sol·licita la conformitat, l'oposició o les objeccions a la instal·lació projectada, en allò que afecta als béns i als drets a càrrec seu i, si és el cas, les condicions tècniques procedents.  
En resposta a la dita petició, l'Ajuntament d'Alacant emet un informe favorable, i se subjecta a les condicions previstes en este. El referit informe es va traslladar al sol·licitant, i va manifestar la seua conformitat amb les condicions expressades.  
En resposta a la dita petició, l'Ajuntament d'Elx emet en dos ocasions informes amb dates del 12 de març de 2012 i del 5 de setembre de 2013, en els quals s'indiquen una sèrie de deficiències al projecte. Traslladats ambdós escrits al sol·licitant sobre les dites objeccions, este es pronuncia sobre estos i indica una sèrie d'observacions a les dites deficiències. Trasllada la contestació del peticionari de data del 27 de gener de 2014 a l'Ajuntament d'Elx, perquè en el termini de 15 dies mostrara la seua conformitat o objeccions a la dita contestació, i no havent-se rebut contestació a esta, s'entén la conformitat amb la contestació efectuada pel sol·licitant, d'acord amb el que establix l'article 9.4 del Decret 88/2005, de 29 d'abril.  
Resultant que el projecte presentat té entre la documentació els plans pertinents a escala adequada, està suficientment detallat i conté una relació concreta i individualitzada dels béns i dels drets afectats.  
  
Vist que, d'acord amb la sol·licitud i el projecte presentat, la finalitat que es perseguix amb la construcció d'estes instal·lacions, és la connexió de la línia elèctrica existent LAMT 20 kV Arenales amb la línia LAMT 20 kV Santa Pola, amb fins d'assegurar una millora en la qualitat i garantia del subministrament.  
Considerant que segons s'establix en la disposició transitòria segona de la Llei 24/2013, de 26 de desembre, del Sector Elèctric, els procediments d'autorització d'instal·lacions elèctriques iniciats amb anterioritat a l'entrada en vigor de la present llei es tramitaran fins a la seua resolució d'acord amb la legislació anterior.  
Considerant que la sol·licitud ha complit els tràmits establits en la Llei 54/1997, de 27 de novembre, en el Reial Decret 1955/2000, d'1 de desembre, així com en el Decret 88/2005, de 29 d'abril.  
Considerant el Servici Territorial d'Energia d'Alacant competent per a la resolució del present expedient, d'acord amb el que establix el Decret 193/2013, de 20 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació i el que establix l'article 4.1.b del Decret 88/2005, de 29 d'abril.  
  
Este Servici Territorial d'Energia, resol:  
  
Primer  
Atorgar l'autorització administrativa a l'empresa Iberdrola Distribución Eléctrica, SAU, per a la construcció de les instal·lacions elèctriques corresponents al projecte denominat LSMT 20 kV, S/C, de tancament entre LAMT Arenales i LAMT Santa Pola, als termes municipals d'Alacant i Elx, a la província d'Alacant, les característiques generals de la qual són les següents:  
Origen i final: la línia projectada té el seu origen en el suport de pas aerosubterrani a disposar en la LAMT 20 kV existent denominada Arenales, i amb final en el suport de pas aerosubterrani a instal·lar en substitució del suport número 411956 de la LAMT 20 kV existent denominada Santa Pola.  
  
Característiques principals:  
- Sistema: corrent altern trifàsic.  
- Freqüència: 50 Hz.  
- Tensió nominal: 20 kV.  
- Tipus: subterrània  
- Conductors: tipus HEPRZ-1 12/20 kV, amb un conductor per fase i secció de 240 mm².  
- Nombre de circuits: 1  
- Longitud total de la rasa: 700 metres.  
- Longitud EAS en suports: 25 metres.  
- Longitud total de la línia: 725 metres.  
  
Pressupost: 122.510 euros.  
Emplaçament de la instal·lació: termes municipals d'Alacant i d'Elx.  
La present autorització en cap cas es concedirà amb drets exclusius d'ús i s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la legislació sectorial corresponent o amb altres disposicions que resulten aplicables i, en especial, les relatives a l'ordenació del territori i del medi ambient.  
La present autorització s'atorga sense perjuí de tercers i deixa a part els drets particulars.  
  
Segon  
Aprovar el projecte tècnic d'execució, firmat per tècnic competent, amb declaració responsable del tècnic projectista, per a la construcció de les instal·lacions corresponents a la instal·lació elèctrica denominada LSMT 20 kV, S/C, de tancament entre LAMT Arenales i LAMT Santa Pola, als termes municipals d'Alacant i Elx, a la província d'Alacant.  
  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte presentat, amb les variacions que si és el cas se sol·liciten i autoritzen i es referiran als elements compresos en l'àmbit d'aplicació dels reglaments tècnics aplicables a este tipus d'instal·lacions i, en particular, amb el que establix el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09. Així mateix, la construcció de les instal·lacions autoritzades pel present acte administratiu s'hauran d'ajustar a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria i el seu desplegament reglamentari.  
2. El titular de l'esmentada instal·lació donarà compte de la terminació de les obres al Servici Territorial d'Energia d'Alacant, als efectes de la sol·licitud d'autorització d'explotació, i presentarà el certificat de direcció i final d'obra oportú, subscrit per tècnic competent, que acreditarà que està d'acord amb els reglaments tècnics en la matèria, d'acord amb el que establix la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
3. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar inspeccions d'estos, en cas de considerar-ho convenient.  
4. L'administració deixarà sense efecte la present resolució en qualsevol moment en què s'observe l'incompliment de les condicions imposades en esta.  
5. El termini màxim per a l'execució i posada en servici de les instal·lacions que s'autoritzen serà de 18 mesos, a partir de la data de la present resolució, d'acord amb el que establix l'article 131.10 del Reial Decret 1955/2000, d'1 de desembre. L'incompliment de l'esmentat termini donarà lloc a l'extinció d'esta autorització administrativa, llevat que amb anterioritat a la finalització del dit termini, Iberdrola Distribución Eléctrica, SAU sol·licite una ampliació d'este per causa justificada, davant d'este Servici Territorial d'Energia.  
  
Tercer  
Declarar, en concret, la utilitat pública de la instal·lació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
Contra la present resolució, que no posa fi a la via administrativa, podrà interposar-se un recurs d'alçada davant de la Direcció General d'Energia (carrer Castán Tobeñas, 77, ciutat administrativa 9 d'Octubre, torre 1, 46249 València), en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Alacant, 26 de maig de 2014.- El cap del Servici Territorial d'Energia: Ramón Esplugas Pérez.